# Alexei Alexeevich Abrikosov

### De Viquipèdia

Premi Nobel de Física (2003)

Alexei Alexeevich Abrikosov o Alexei Alexeyevich Abrikosov (en rus: Алексе́й Алексе́евич Абрико́сов) ( Moscou, URSS 1928 ) és un físic de doble nacionalitat, russa i nord-americana, guardonat amb el Premi Nobel de Física l'any 2003.

## [edita] Biografia

Va néixer el 25 de juny de 1928 a la ciutat de Moscou, en aquells moments capital de la URSS i avui dia capital de Rússia. Va estudiar física a la Universitat Estatal de Moscou, on es llicencià el 1948. Entre 1948 i 1965 treballà a l'Institut per als Problemes Físics, on aconseguí el doctorat l'any 1951 sota la direcció de Lev Davidovich Landau.

Des de 1965 és professor a la Universitat Estatal de Moscou. L'any 1987 fou nomenat membre de l'Acadèmia soviètica de Ciències, denominada a partir de l'any 1991 Acadèmia russa de Ciències, i de la qual encara n'és membre. Així mateix també és membre de l'Acadèmia Nacional de Ciències dels Estats Units i de la delegació estrangera de la Royal Society.

## [edita] Recerca científica

Interessat en la física de l'estat sòlid, inicià els seus treballs a l'entorn de la superconductivitat i la superfluïdesa. L'any 1952 Abrikosov descobrí el mode com el flux magnètic pot penetrar en un superconductor. Aquest fenomen fou descrit com a Superconductivitat de Tipus II. Des de 1991 treballa al Laboratori Nacional d'Argonne situat a l'estat nord-americà d'Illinois.

L'any 2003 fou guardonat amb el Premi Nobel de Física, premi compartit amb el físic rus Vitaly Ginzburg i el nord-americà Anthony James Leggett, per la seva contribució pionera a la teoria de la superconductivitat i superfluidesa.

## [edita] Enllaços externs

- (anglès) Pàgina de l'Institut Nobel, Premi Nobel de Física 2003

Obtingut de "http://ca.wikipedia.org../../../a/l/e/Alexei_Alexeevich_Abrikosov_3268.html"

Categories: Russos | Físics nord-americans | Premis Nobel de Física

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Esperanto
- Español
- Suomi
- Français
- हिन्दी
- Bahasa Indonesia
- Italiano
- 日本語
- Polski
- Português
- Русский
- Slovenščina
- Svenska